system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Jocurile Olimpice de vară din 1908.
assistant
A IV-a ediție a Jocurilor Olimpice s-a desfășurat la Londra, Anglia în perioada 27 aprilie - 31 octombrie 1908. Deoarece oficialitățile grecești insistau în dorința ca întrecerile olimpice să aibă loc numai pe pământ grecesc, CIO a făcut o concesie și a aprobat organizarea la Atena a unei ediții jubiliare, în 1906, pentru a sărbători împlinirea a 10 ani de la reluarea Jocurilor Olimpice. Ulterior, rezultatele înregistrate cu această ocazie au fost considerate ca neoficiale iar Olimpiada de la Londra considerată cea de-a patra ediție.

Organizare 
 Orașe candidate: Berlin, Milano și Roma. Jocurile au fost atribuite Romei dar după erupția Vezuviului din 1906, ele au fost reatribuite Londrei.
 Au participat 22 de țări și 2.008 sportivi (1971 bărbați, 37 femei) care s-au întrecut în 110 probe din 21 de sporturi.
 Sporturi din program: Atletism; Fotbal; Canotaj; Ciclism; Gimnastică; Hochei de câmp; Jeu de paume; Lacrosse; Lupte; Motonautică; Polo; Box; Rackets; Rugby; Scrimă; Sporturi nautice; Tenis; Tir; Frânghie; Tir cu arcul; Iahting.
 Gazdele au construit într-un interval foarte scurt Stadionul White City cu o capacitate de 68.000 de locuri.
 Ceremonia a fost deschisă de regele Eduard al VII-lea.
 La ceremonie, continuând practica de la Jocurile Intercalate din 1906, echipele au defilat în urma steagului național al fiecărei țări. 
 Distanța probei de maraton a fost stabilită la 42,195 km (distanță oficializată în 1924). Linia de start a fost mutată pentru a permite familiei regale o bună perspectivă deoarece startul s-a dat de la Castelul Windsor.
 Proba de aruncare a discului s-a efectuat atât prin procedeul „elen”, de pe loc, cât și prin cel „modern”, cu piruetă. Pentru prima dată s-a folosit prăjina de bambus. 
 Sporturi noi: bărci cu motor, polo călare, rackets, tenis în sală, jeu de paume, patinaj artistic.

Sporturi olimpice

Evenimente marcante 

 Înotătorul englez Henry Taylor a fost triplu campion olimpic și supranumit de presa vremii „steaua întrecerilor”. 
 La 400 m, britanicul Halswelle a alergat singur în finală, adversarii săi, toți americani, retrăgându-se în semn de protest, pentru că unul dintre ei fusese descalificat. 
 La proba de maraton, italianul Dorando Pietri a trecut primul linia de sosire dar după ce a fost ajutat pe ultimii metri. Americanul John Hayes, situat pe locul doi a făcut contestație și a fost declarat campion olimpic.

Clasamentul pe medalii 

Legendă
 Țara gazdă

România la JO 1908 
România nu a participat.

În schimb poate fi remarcată obținerea primei medalii olimpice de către un sportiv român, este vorba de atletul Ștefan Somodi din Cluj care a obținut medalia de argint la săritura în înălțime, concurând sub drapelul Ungariei, deoarece Transilvania era în acel moment parte a Imperiului Austro-Ungar.

Note

Legături externe 

 Jocurile Olimpice de vară din 1908
 CIO JO Londra 1908

1908
1908 în sport
1908 în Regatul Unit
 
1908
1908